Spisak guvernera Arizone
Guverner Arizone je šef izvršne vlasti u vladi američke savezne države Arizona, kao i zapovjednik državnih vojnih snaga (Arizona National Guard). Guverner ima dužnost provođenja državnih zakona i moć odobravanja ili stavljanja veta na zakone koje donese Zakonodavna skupština Arizone, te da sazove zakonodavno tijelo, da izdaje pomilovanja, osim u slučajevima kada je protiv njega pokrenut postupak opoziva ili izdaje. Do danas, na mjestu guvernera bile su 22 osobe na ukupno 26 mandata. Svi ponavljajući guverneri bili su u ranoj historiji savezne države kada su se na mjestu guvernera smjenjivali George W. P. Hunt i Thomas Edward Campbell punih 17 godina, nakon što je nakon dvije godine pauze Hunt služio još jedan mandat. Jedan guverner Evan Mecham je smijenjen, dok je jedan Fife Symington III podnio ostavku nakon što je osuđen zbog kriminalnih radnji. Guverner koji je najduži period bio na funkciji jeste Hunt, koji je izabran sedam puta te je na funkciji bio nepunih 14 godina. Najkraći mandat imao je Wesley Bolin koji je umro nepunih pet mjeseci nakon što je stupio na dužnost. Samo četiri guvernera Arizone historiji su zapravo rođena na teritoriji ove savezne države Thomas Edward Campbell, Sidney Preston Osborn, Rose Mofford i Bruce Babbitt. Arizona je imala četiri guvernerke, najviše od svih američkih saveznih država i jedina država u kojoj su tri guvernerke služile mandate zaredom. Trenutni guverner Doug Ducey stupio je na dužnost 5. januara 2015. godine. Na mjestu guvernera bit će najmanje do guvernerskih izbora 2018. godine.